দুক্কি কাওয়া

**কাওয়া ছড়ি**(বৈজ্ঞানিক নাম: *Euploea sylvester (Fabricius)*) প্রজাতি *[[নিমফ্যালিডি]]* (Nymphalidae) গোত্র ও 'ডানায়িনি' (Danainae) উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি।

## আকার
দুক্কি কাওয়া প্রসারিত অবস্থায় ডানার আকার ৯৫-১০৫মিলিমিটার দৈর্ঘ্যের হয়।

## উপপ্রজাতি
ভারতে প্রাপ্ত দুক্কি কাওয়ার উপপ্রজাতিসমূহ হল-

* *Euploea sylvester coreta* Godart, 1819 – Double-branded Black Crow
* *Euploea sylvester hopei* Felder & Felder, 1865 – Cachar Double-branded Blue Crow
* *Euploea sylvester harrisi* Felder & Felder, 1865 – Indo-Chinese Double-branded Blue Crow

## বিস্তার

এই প্রজাতি দক্ষিণ ভারত থেকে মহারাষ্ট্র, সিকিম থেকে অরুণাচল প্রদেশ পর্যন্ত, নেপাল, ভুটান, শ্রীলঙ্কা এবং মায়ানমার এর বিভিন্ন অঞ্চলে দেখা যায়।

## বর্ণনা

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী ও পুরুষ উভয়েই কাওয়া এর সাথে সাদৃশ্যযুক্ত। তবে পুরুশদের সামনের ডানার উপরিতলে দুটি সমান্তরাল ও অধিক লম্বা দাগ (brand) লক্ষ্য করা যায়। স্ত্রী নমুনায় সামনের ডানার নিম্নতলে ১খ শিরামধ্যে অনুরূপ দুটি (brand) চোখে পড়ে। কাওয়া এর ন্যায়, এই প্রজাতির স্ত্রী প্রকারে সামনের ডানার নিম্নপৃষ্ঠে সেল এ একটি ছোপ বর্তমান।

উত্তর-পূর্ব ভারতীয় উপপ্রজাতিতে *Euploea sylvester hopei* (Cachar Double-branded Blue Crow) সামনের ডানার উপরতল উজ্জ্বল নীল আঁশে ছাওয়া এবং ডিসকাল ও সাবটার্মিনাল অংশে যথাক্রমে ফ্যাকাশে নীল কিছু ছোট ছোপ ও অনুরূপ ছোপের সারি বিদ্যমান। পিছনের ডানার উপরিতলের বর্ন গাঢ় বাদামী ও ডিসকাল অঞ্চলে উজ্জ্বল নীল আঁশের ছোঁয়া চোখে পড়ে।

দক্ষিণ ভারতীয় উপপ্রজাতিতে *Euploea sylvester coreta* (Double-branded Black Crow) ডানার উপরিতল কালচে বাদামী বর্নের। সামনের ডানায় একসারি সাদা সাব-টার্মিনাল ছোপ এবং পিছনের ডানায় একসারি লম্বাটে সাবটার্মিনাল ছোপ ও ছোট একসারি টার্মিনাল ছোপ পরিলক্ষিত হয়।

## আচরণ

আচরনবিধি Euploea বর্গের অন্যান্য প্রজাতির ন্যায়। সাধারনত এদের উড়ান দুর্বল ও হাওয়ায় ডানা ভাসিয়ে, তবে ভয় পেলে অথবা মাঝেমধ্যে দ্রুত উড়তেও দেখা যায়। জঙ্গলাবৃত অঞ্চল এবং জঙ্গলের কিনারা এদের পছন্দের বাসস্থান। এরা ফুলে বসে মধু পান করে এবং ভিজে ছোপে অবস্থান করে। এদের ঝাঁক বেঁধে বিশ্রাম (roosting) করতে দেখা যায় এবং অন্যান্য milkweed প্রজাতির সাথে পরিযায়ীতা করে।

দক্ষিণ ভারতীয় উপপ্রজাতি *Euploea sylvester coreta* (Double-branded Black Crow) দক্ষিণ ভারতের পার্বত্য অঞ্চল এবং প্বার্শবর্তী সমতলভুমি এবং মালাবার উপকূল অঞ্চলে আবদ্ধ থাকে। নীলগিরি পর্বতমালার পাদদেশে মাঝেমাধ্যে এরা খুবই সুলভদর্শন হয়ে পড়ে এবং উক্ত পর্বতমালার ৭০০০ফুট উচ্চতা পর্যন্ত এদের দর্শন মেলে। প্রায় সারাবছরই এই উপপ্রজাতির বিচরন লক্ষ্য করা যায়, তবে বর্ষাকালে এদের প্রাচুর্য বাড়ে। শ্রীলঙ্কায় এই উপপ্রজাতি বেশ ভাল মত সুলভ, বিশেষত শুষ্ক ঋতুতে এবং উড়ান এর সময় ছাড়া মূলত নিচু উচ্চতায় আবদ্ধ থাকে।

উত্তর-পূর্ব ভারতীয় উপপ্রজাতি *Euploea sylvester hopei* (Cachar Double-branded Blue Crow) উত্তরবঙ্গ এবং উত্তর-পূর্ব ভারতের জঙ্গলে মোটামুটি সুলভ সংখ্যায় দেখা যায় মার্চ থেকে মে মাস পর্যন্ত। নাগা পাহাড়ে বসন্তকালে (মার্চ-মে মাসে) এরা খুবই সুলভ। এই উপপ্রজাতি মূলত নিচু উচ্চতায় বিরাজ করে।

## বৈশিষ্ট্য
### ডিম
### শূককীট
#### আহার্য উদ্ভিদ
এই শূককীট *[[:en:Apocynaceae|Apocynaceae]]*, *[[:en:Asclepiadaceae|Asclepiadaceae]]*, *[[:en:Moraceae|Moraceae]]*,*[[:en:Ficus obliqua|Ficus obliqua]]*, *[[:en:Ficus microcarpa|Ficus microcarpa]]*, *[[:en:Ficus racemosa|Ficus racemosa]]*,মেষশৃঙ্গ
(*[[:en:Gymnema sylvestre|Gymnema sylvestre]]*) এবং *[[:en:Ichnocarpus frutescens|Ichnocarpus frutescens]]*  গাছের কচি পাতার রসালো অংশ আহার করে।

### মূককীট
## চিত্রশালা

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৭৯৩-এ বর্ণিত প্রজাপতি